Foto: live.dbe1.com Professional boksning o‘ta og‘ir vazn (+90,7 kg) toifasida ringga chiqayotgan o‘zbekistonlik Bahodir Jalolov (4-0, 4 KO) AQShda o‘zining beshinchi jangini o‘tkazadi. Bu haqda Gosport xabar bermoqda. Ma’lumotlarga ko‘ra, Jalolov joriy yil 15 mart kuni Kaliforniya shtatining Tyustin shahridagi Markoni avtomobillar muzeyi saroyida bo‘lib o‘tadigan boks kechasida ishtirok etadi. Hozircha uning raqibi kim bo‘lishi ma’lum emas. Tez orada bo‘lajak raqib borasida ma’lumot beriladi. Ma’lumot uchun, Bahodir Jalolov 2018 yildan buyon professional boksda faoliyatini boshlagan. «Mir boksa» promouterlik kompaniyasi bilan shartnomaga ega sportchi so‘nggi marta 2018 yilning 8 dekabr kuni Markus Valentinga qarshi ringga chiqib, raqibini birinchi raunddayoq nokautga uchratgandi.